Advokatska kancelarija advokata Miška Dimitrijevića, Stefana Dimitrijevića i Miloša Andrijaševića iz Beograda, ulica Svetozara Markovića broj 19 stan 4. objavljuje oglas za **advokatsku pripravnicu.**

Uslovi koje tražimo pored Zakonom propisanih:

- Da je advokatska pripravnica **pozitivna, ambiciozna, vredna i poštena.**

Za rad u našoj kancelariji Nije potrebno:

-Spremnost za rad pod pritiskom (mi tražimo kolege, a ne ronioce); -Spremnost brzog usvajanja znanja; -Efikasnost u delovanju i stvaranju rezultata; -Prosečna ocena preko 8,00; -Rad subotom i nedeljom; -Rad posle 16 časova;

Ako želite da radite jednu vrstu tužbe dve godine, da kupujete principalu burek, idete u poštu i održavate principalov travnjak i to sve bez novčane naknade, niste pripravnik za nas.

Međutim, ako želite da budete ravnopravan član kancelarije u kojoj će se Vaše ideje i ličnost poštovati,

-u kojoj ćete mnogo naučiti iz svih oblasti prava; -u kojoj ćete se osećati kao kod kuće; -u kojoj su radost, smeh i šala okruženje u okviru kog se obavlja advokatska delatnost; -u kojoj se ne radi subotom i nedeljom; -u kojoj postoji sedmočasovno radno vreme i u kojoj se ne radi posle 16 časova; -u kojoj na sve advokatske proslave pripravnici idu zajedno sa advokatima; -u kojoj je prvo pravilo da se pomogne ljudima, da se isprave nepravde, da se pomogne nemoćnima i obespravljenima da ostvare svoja prava,

**ONDA STE VI KANDIDAT ZA NAS.**

Molimo sve zainteresovane kandidate da nam se jave na sledeće kontakt telefone:

-011/303-503-8 -069/600-888

Ili da svoju biografiju dostavite našoj advokatskoj kancelariji putem e-maila na sledeću adresu: advokatmiskodimitrijevic@gmail.com